Uhusiano wa kimapenzi

UHUSIANO NA KIMAPENZI MIONGONI MWA VIJANA NI CHANZO CHA UOZO KATIKA JAMII
Naam! Khama suala linaloibukia hapa nchi mwetu Kenya jamii imezoroteka na kuharibika na hata kukiuka tamaduni na mienendo mema kutokana na swala la vijana kuhusika kimapenzi.
Mapenzi ni hali au tamaa ya kutaka kuwa karibu sana na jinsia nyingine ili kuleta mvuto na  haja kuwa pamoja sana kutokana na mvuto wa hisia. Jamii imeendelea kuwa mbovu na chafu kupita mpaka kutokana na vijana hawa hawa ambao bado hawajakua tayari kwa maisha ya kuasi ukapera. 

Vijana hasa wale barubaru waliovunja ungo wamejitosa katika kadarasi hizi za kimapenzi bila kujua umuhimu na maana ya mapenzi hivyo basi kusababisha balaa kwa jamii ambayo ndio mwalimu wa kuwakuza wananchi kwa kuwatilia maanani na mielekeo njema.  

Naam! Vijana wanapopewa ruhusa ya kujumuisha yote maovu na mema, wanapata nafasi ya kuwa kama watu wazima ambao miaka yao imewaruhusu kuhusiana kimapenzi. Wanajaribu kila mbinu ili wodhihirike kuwa pia hao si wachache, hivyo basi, utulivu na utamaduni wa jamii huzoroteka. Kutokana na hayo, jamii inaendelea kuwa ovu na isiyo aminika tena kuwapa wanawao mienendo sawa. 

Vijana wamepata fursa ya kuwa kwenye mitandao pindi wanapotumia simu zao. Simu hizi, tarakilishi pamoja na vifaa vingine vya utandawazi vimachangia pakubwa sana haswa katika suala la  kuzorota kwa mienendo na tabia miongoni mwa vijana. 

Mwanzo, simu itampa kijana mvuto wa kutazama video na picha amabzao zinahusika na mapenzi. Basi vijana hawa wanupata mvuto wa kimapenzi na kutaka kujaribu kuwa kama wale wanaowatazama kwenye video na picha. Hivyo basi, wao huhusika na mapenzi kiholela bila tahadhari na kupuuza masharti wanayopewa wakijiona kuwa wanajua sana.

Vijana wengi, haswa maghulamu, wameweza kupata magonjwa mbalimbali kutokana na hali hii ya kujitoza kwenye mapenzi. Wengi wamepata magonjwa kama Ukimwi ambao hauna tiba.  Mabanati nao wameavya mimba bila hata kujali madhara amabayo inaleta kwa miili yao. Hali hii imewasababisha wengi kuacha shule.

Jamii inafaa kuwaangalia kwa makini vijana kwani hao ndio watatunza jamii katika siku za usoni. Ikiwa jamii haitatilia maanani suala la kuwatunza vijana, basi jamii litatupiliwa mbali kwa kukosa kutekeleza wajibu wake. 

Wazazi wawe makini sana na wanawao, wawe tayari kuwarekebisha pindi tu wanapo fanya makosa. Vijana pia wanapaswa kujiheshimu na wawe wenye adabu ili kudumisha uhusiano mwema kati ya jamii na taifa lote kwa jumla.